На основу члана 8 Закона о регионалном развоју („Службени лист Црне Горе“ бр. 20/11, 026/11, 20/15 и 047/19) члана 26 став 1 тачка 1 и члана 38 став 1 тачка 3 Закона о локалној самоуправи („Службени лист Црне Горе'' бр. 2/18, 34/19, 38/20, 50/22 и 84/22) члана 16 став 1 тачка 1 и члана 36 став 1 тачка 3 Статута Општине Беране („Службени лист Црне Горе-Општински прописи'' бр. 42/18) и сагласности Министарства економског развоја бр. 01-040/25-872/2 од 06. 06. 2025. године, Скупштина Општине Беране на сједници одржаној **19. јуна 2025.** године, донијела је

**О Д Л У К У**

**о усвајању Стратешког плана развоја Општине Беране 2025-2031 године**

**Члан 1.**

Усваја се Стратешки План развоја Општине Беране 2025-2031.године.

**Члан 2.**

Одлука ступа на снагу осмог дана од дана објављивања у Службеном листу Црне Горе - Општински прописи.

**СКУПШТИНА ОПШТИНЕ БЕРАНЕ**

**Број: 02-016/25-288 ПРЕДСЈЕДНИЦА СКУПШТИНЕ**

**Беране, 20. 06. 2025.година Вида Ивановић**

***О б р а з л о ж е њ е***

Правни основ за доношење Одлуке садржан је у члану 8 Закона о регионалном развоју, којим је прописано да се стратешким планом утврђује постојеће стање развоја јединице локалне самоуправе, општи циљ развоја, стратешки циљеви са приоритетима за њихово остваривање, мјере и смјернице за остваривање Стратешког плана, орјентациона средства за спровођење стратешког плана, начин њиховог обезбјеђивања и друга питања од значаја за развој.

Јединица локалне самоуправе дужна је да предлог Стратешког плана достави на сагласност органу државне управе надлежном за послове регионалног тазвоја.

Чланом 26 ст. 1 тач. 1 и чланом 38 ст. 1 тач. 3 Закона о локалној самоуправи, као и чланом 16 ст. 1 тач. 1 и 36 ст. 1 тач. 3 Статута општине Беране прописано је да Општина, односно Скупштина општине доноси Стратешки план развоја Општине.

Предсједник општине формирао је радне групе које су чинили представници јавног и цивилног сектора, привредних субјеката и политичких партија, како би припремили овај плански документ, којим ће се остварити визија развоја општине Беране у наредном периоду.

Имајући у виду горе наведено, предлажем одборницима да донесу одлуку као у тексту предлога.